|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom**  |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)*  |
| Navrhovaná právna úprava týkajúca sa úkonov v rámci pobytovej agendy:1. Zavádza sa možnosť zasielania písomného oznámenia o udelení pobytu aj elektronickou formou, čo predstavuje zmenu doterajšej existujúcej služby, kedy sa takéto oznámenie zasielalo cudzincom výlučne len prostredníctvom poštového doručovateľa.
2. V súlade s potrebami aplikačnej praxe sa zavádza možnosť pre policajné útvary v konaní o udelenie prechodného pobytu na účel štúdia akceptovať doklad potvrdzujúci účel pobytu starší ako 90 dní. Uvedenou zmenou dochádza aj k zmene existujúcej služby verejnej správy, zároveň sa znižuje administratívna záťaž pre štátnych príslušníkov tretích krajín, ktorí žiadajú o udelenie prechodného pobytu na účel štúdia.
3. Zavádza sa automatické zasielanie dokladov o pobyte všetkým cudzincom na zadanú adresu, nielen na vyžiadanie cudzincom. Ide o zmenu existujúcej služby verejnej správy, kedy už nebude možné vydávať doklad o pobyte cudzincom priamo na oddelení cudzineckej polície PZ. Zavedenie tejto služby je spojené s navýšením správneho poplatku za vydanie dokladu zo 6,00 eur na **10,00 eur**, v čom je zahrnutá služba povinného zasielania dokladu na adresu v hodnote 4,00 eur (v roku 2023 išlo o nadštandardnú službu za príplatok).
4. Zavedením možnosti udelenia modrej karty na 5 rokov (oproti predchádzajúcim max. 4 rokom) dochádza k zmene dĺžky pobytu, čím sa znižuje administratívna záťaž pre štátnych príslušníkov tretích krajín s vydanou modrou kartou, ktorí v prípade potreby jej obnovenia nebudú musieť už po 4 rokoch navštíviť policajný útvar (zníženie frekvencie návštev). Zároveň sa tým znižuje administratívna záťaž aj pre pracovníkov správneho orgánu.
5. V súvislosti s  digitalizáciou úkonov sa mení povinnosť žiadateľa predložiť k žiadosti o udelenie pobytu jednu fotografiu namiesto doterajších dvoch fotografií.
6. Zavádza sa zmena postupov týkajúcich sa podávania žiadosti o udelenie prechodného pobytu na účel zamestnania podľa § 23 ods. 1 zákona o pobyte cudzincov. Podľa navrhovanej úpravy bude môcť cudzinec podať žiadosť o udelenie prechodného pobytu na účel zamestnania podľa § 23 ods. 1 zákona o pobyte cudzincov až po vydaní súhlasného stanoviska príslušného úradu práce, sociálnych vecí a rodiny k možnosti obsadenia voľného pracovného miesta. Touto úpravou sa zníži administratívna činnosť pracovníkov oddelenia cudzineckej polície PZ, nakoľko cudzinci budú môcť podávať žiadosti o udelenie tohto druhu pobytu až v prípade, keď už im bude vydané potvrdenie príslušného úradu práce, sociálnych vecí a rodiny o možnosti obsadenia voľného pracovného miesta.
7. Zavádza sa zmena týkajúca sa lehoty na rozhodovanie o žiadostiach o udelenie prechodného pobytu na účel zamestnania podľa § 23 ods.1 zákona o pobyte cudzincov. Doterajšia horná hranica lehoty 90 dní sa skracuje na 60 dní.
8. Zrušuje sa doterajšia povinnosť správneho orgánu vydávať doklad „Dodatočné údaje o zamestnaní“, čo v praxi znamená, že cudzinec nebude musieť opätovne navštíviť príslušné oddelenie cudzineckej polície PZ a zároveň sa tým znižuje administratívna záťaž pre pracovníkov týchto oddelení.
 |
| *Nová služba (konkretizujte a popíšte)* |
| 1. Zavedenie povinnosti príslušných orgánov štátnej správy preverovať splnenie tzv. integračných podmienok u cudzincov žiadajúcich o udelenie dlhodobého pobytu. V praxi pôjde napr. o zloženie skúšky zo slovenského jazyka. 2. Zavedenie nového elektronického systému ETIAS.Ide o systém poskytovania cestovného povolenia pre štátnych príslušníkov tretích krajín oslobodených od vízovej povinnosti, ako aj ďalšie vymedzené kategórie cudzincov. V rámci systému ETIAS sa umožní štátnym orgánom posúdiť, či prítomnosť konkrétnych osôb na území členských štátov nepredstavuje bezpečnostné riziko, riziko z hľadiska nelegálnej migrácie alebo vysoké epidemiologické riziko. Toto riziko sa eliminuje tým spôsobom, že štátni príslušníci tretích krajín povinne vyplnia pred svojím vycestovaním na územie členských štátov elektronický formulár žiadosti, v ktorom uvedú základné údaje týkajúce sa totožnosti, cestovného dokladu, informácií o mieste pobytu, kontaktných údajov, stupňa vzdelania a typu povolania a podobne. Následne sa tieto osoby preveria formou lustrácií ešte pred ich príchodom na hraničné priechody na vonkajšej hranici. Systém ETIAS tak prispeje aj k zjednodušeniu hraničných kontrol vykonávaných na hraničných priechodoch na vonkajšej hranici. Systém ETIAS bude prepojený so všetkými členskými štátmi a bude tiež slúžiť ako platforma na výmenu informácií.  |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby*  |
| 1. Zasielanie oznámenia o udelení pobytu aj elektronickou formou.
2. Automatické zasielanie všetkých dokladov o pobyte cudzincom na adresu.
3. Zavedenie možnosti udelenia modrej karty na 5 rokov.
4. Zavedenie možnosti podať žiadosť o udelenie prechodného pobytu na účel zamestnania podľa § 23 ods. 1 zákona o pobyte cudzincov až po vydaní súhlasného stanoviska príslušného úradu práce, sociálnych vecí a rodiny k možnosti obsadenia voľného pracovného miesta.
5. Skrátenie lehoty na rozhodovanie o žiadostiach o udelenie prechodného pobytu na účel zamestnania podľa § 23 ods.1 zákona o pobyte cudzincov.
6. Zrušenie vydávania dokladu „Dodatočné údaje o zamestnaní“.
7. Zavedenie preverovania splnenia integračných podmienok na udelenie dlhodobého pobytu.
8. Sprevádzkovanie nového elektronického systému ETIAS.
 |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| V súvislosti so zmenami v rámci pobytovej agendy ide najmä o § 31 ods. 6, § 32 ods. 5 písm. b) a e), § 33 ods. 8 písm. b), § 33 ods. 9, § 34 ods. 17, § 37 ods. 2, § 48 ods. 3, § 73 ods. 18 zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov. |
| *Subjekt, ktorý je na základe platnej právnej úpravy oprávnený službu poskytovať*  |
| Policajný útvar príslušný konať vo veci pobytu cudzincov – oddelenia cudzineckej polície Policajného zboru Ministerstvo vnútra SR – v prípade preverovania a posudzovania splnenia integračných podmienok pri udeľovaní dlhodobého pobytuV prípade systému ETIAS ide o Centrálny prístupový bod Slovenskej republiky, ktorým je oddelenie centrálneho vízového orgánu odboru cudzineckej polície úradu hraničnej a cudzineckej polície Prezídia Policajného zboru  |
| **7.1.3 O aký vplyv na službu verejnej správy ide?**  |
| *Priamy vplyv (popíšte)*  |
| - urýchlenie komunikácie medzi policajným útvarom a cudzincom, ktorému bol udelený pobyt na území SR, - zníženie administratívnej záťaže policajných útvarov konajúcich vo veci udelenia pobytu a vydávania dokladov cudzincom,- zvýšenie administratívnej záťaže v prípade preverovania splnenia integračných podmienok pri udeľovaní dlhodobého pobytu Zavedenie systému ETIAS:- umožnenie elektronickej komunikácie medzi žiadateľom o cestovné povolenie a príslušným orgánom schvaľujúcim túto žiadosť,- urýchlenie a zjednodušenie výmeny informácií, zníženie administratívnej záťaže a zároveň šetrenie finančných prostriedkov ako na strane žiadateľa (štátneho príslušníka tretej krajiny), tak aj na strane štátnych orgánov. - umožnenie a urýchlenie komunikácie medzi jednotlivými členskými štátmi v oblasti výmeny informácií o žiadateľoch o cestovné povolenie a o bezpečnostných rizikách týkajúcich sa konkrétnych osôb, čím sa tiež znižuje administratívna záťaž.  |
| *Nepriamy vplyv (popíšte)*  |
|  |
| **7.2 Vplyv služieb verejnej správy na občana** |
| **7.2.1 Náklady**  |
| *Zníženie priamych finančných nákladov*  |
|  |
| *Zvýšenie priamych finančných nákladov* |
| - Zavedenie služby automatického zasielania dokladu o pobyte na adresu zadanú cudzincom bude spojené s vyberaním správneho poplatku, čo bude mať priamy dopad na finančné náklady cudzinca. Tento poplatok bude 10 eur / doklad v rámci štandardnej 30-dňovej lehoty.  |
| *Zníženie nepriamych finančných nákladov* |
|  |
| *Zvýšenie nepriamych finančných nákladov* |
|  |
| **7.2.2 Časový vplyv**  |
| *Zvýšenie času vybavenia požiadavky (popíšte)* |
| - zavedením preverovania splnenia integračných podmienok na udelenie dlhodobého pobytu sa zároveň predĺži čas vybavenia požiadavky  |
| *Zníženie času vybavenia požiadavky (popíšte)* |
| - Elektronické zasielanie písomného oznámenia o udelení pobytu prispieva k urýchleniu komunikácie medzi policajným útvarom a cudzincom, ktorému bol udelený pobyt na území SR, čím sa znižuje čas vybavenia tejto požiadavky. - Zavedenie možnosti udelenia modrej karty až na 5 rokov (z pôvodných 4 rokov) znamená zároveň zníženie času vybavenia požiadavky, nakoľko v prípade obnovenia modrej karty sa bude vyžadovať návšteva štátneho príslušníka tretej krajiny na oddelení cudzineckej polície PZ každých 5 rokov (namiesto každých 4 rokov), čím sa znižuje frekvencia týchto návštev. - Výmena informácií prostredníctvom elektronického systému urýchľuje a zjednodušuje proces vybavenia žiadosti štátneho príslušníka tretej krajiny o cestovné povolenie, čím sa znižuje čas vybavenia požiadavky- Zavedením možnosti podať žiadosť o udelenie prechodného pobytu na účel zamestnania podľa § 23 ods. 1 zákona o pobyte cudzincov až po vydaní súhlasného stanoviska príslušného úradu práce, sociálnych vecí a rodiny k možnosti obsadenia voľného pracovného miesta sa zníži počet žiadostí cudzincov o udelenie pobytu, ktoré by v prípade nedoloženia takéhoto potvrdenia boli automaticky zamietnuté. Zároveň sa tým znižuje administratívna záťaž pracovníkov oddelení cudzineckej polície PZ- Skrátením hornej hranice lehoty na rozhodovanie o žiadostiach o udelenie prechodného pobytu na účel zamestnania podľa § 23 ods.1 zákona o pobyte cudzincov z doterajších 90 dní na 60 dní sa urýchľuje čas vybavenia požiadavky - Zrušením vydávania dokladu „Dodatočné údaje o zamestnaní“ sa znižuje počet návštev na oddelení cudzineckej polície PZ na účel vyzdvihnutia si tohto dokladu  |
| **7.2.3 Ktorá skupina občanov bude predloženým návrhom ovplyvnená?** *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| - cudzinci, ktorým príslušný policajný útvar udelí pobyt (vrátane obnovenia) na území SRV roku 2023 (k 30.11.2023 – t.j. za 11 mesiacov) bolo udelených spolu **28 825** prechodných a trvalých pobytov štátnym príslušníkom tretích krajín ako aj občanom EU. Tento počet neobsahuje počty osôb s dočasným útočiskom a tolerovaným pobytom.- štátni príslušníci tretích krajín, ktorým bola vydaná modrá karta. V roku 2023 (k 30.11.2023 – t.j. za 11 mesiacov) bolo udelených 13 modrých kariet, pričom celkový počet platných pobytov vysokokvalifikovaných zamestnancov – modrých kariet je v súčasnosti **51** na celom území Slovenskej republiky- štátni príslušníci tretích krajín, ktorí žiadajú prvýkrát o udelenie prechodného pobytu na účel zamestnania podľa § 23 ods. 1 zákona o pobyte cudzincov – v roku 2023 (k 30.11.2023 – t.j. za 11 mesiacov) bolo udelených **8 589** takýchto pobytov- štátni príslušníci tretích krajín, ktorí žiadajú o udelenie dlhodobého pobytu – v roku 2023 (k 30.11.2023 – t.j. za 11 mesiacov) bolo udelených **3018** dlhodobých pobytov- štátni príslušníci tretích krajín, ktorým nebude potrebné vydávať doklad „Dodatočné údaje o zamestnaní“ **– 8 589** osôb V prípade systému ETIAS:- štátni príslušníci tretích krajín oslobodení od vízovej povinnosti, ktorí požiadajú o cestovné povoleniePočet žiadateľov vybavovaných národnou jednotkou ETIAS sa v súčasnosti nedá odhadnúť z dôvodu, že ide o novo zavedenú službu a počet žiadateľov bude závisieť od vývoja celkovej situácie v oblasti umožnenia cestovania, napr. z dôvodu nárastu pandemických opatrení.  |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?**  |
| *Nové povinnosti (identifikujte)*  |
| - v súvislosti s preukazovaním účelu pobytu pri žiadostiach o udelenie prechodného pobytu na účel zamestnania podľa § 23 ods. 1 zákona o pobyte cudzincov povinnosť štátnych príslušníkov tretích krajín prikladať k žiadostiam o pobyt potvrdenie o možnosti obsadenia voľného pracovného miesta- povinnosť podstúpiť preverovanie splnenia integračných podmienok na udelenie dlhodobého pobytu (absolvovanie jazykových skúšok)- v súvislosti so zavedením nového elektronického systému ETIAS vzniká nová povinnosť pre štátnych príslušníkov tretích krajín, žiadajúcich o cestovné povolenie. Tieto osoby sa budú musieť prihlásiť do elektronického systému, prostredníctvom ktorého budú žiadať o cestovné povolenie. Ide o novú službu, ktorá v predchádzajúcom období nebola zavedená.  |
| *Zanikajúce povinnosti (identifikujte)* |
| - zaniká povinnosť štátnych príslušníkov tretích krajín opätovne navštíviť príslušné oddelenie cudzineckej polície PZ za účelom prevzatia vydaného dokladu „Dodatočné údaje o zamestnaní“ |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?** *Ktoré subjekty verejnej správy sú účastné procesu poskytnutia služby?*  |
| Ministerstvo vnútra SR – príslušné policajné útvary (oddelenia cudzineckej polície Policajného zboru)Oddelenie centrálneho vízového orgánu odboru cudzineckej polície úradu hraničnej a cudzineckej polície Prezídia Policajného zboru. |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?**   |
| *Nové povinnosti (identifikujte)* |
| - zavedenie preverovania splnenia integračných podmienok na udelenie dlhodobého pobytu.  |
| *Zanikajúce povinnosti (identifikujte)* |
| - čo sa týka zavedenia automatického zasielania dokladov o pobyte na adresu uvedenú cudzincom, toto bude spojené so zánikom povinnosti pracovníkov oddelení cudzineckej polície PZ vydávať doklady o pobyte cudzincom priamo na stránkovom pracovisku (v dôsledku zavedenia automatického zasielania týchto dokladov na adresu uvedenú cudzincom).- povinnosť pracovníkov oddelení cudzineckej polície PZ vydávania dokladu „Dodatočné údaje o zamestnaní“. |